

**ΣΥΛΛΟΓΟΣ ΕΡΓΑΖΟΜΕΝΩΝ ΙΚΑ-ΕΤΑΜ**

**ΘΕΣΣΑΛΟΝΙΚΗΣ & ΚΕΝΤΡΙΚΗΣ ΜΑΚΕΔΟΝΙΑΣ**

**Αριστοτέλους 15 – Θεσσαλονίκη Τ.Κ 54624**

**Τηλ. 2310 981829-Κιν. 6947003486 Φαξ 2310 900111 / 2310 294966**

*MAIL: seikathess@yahoo.com*

ΑΡ.ΠΡΩΤ.528 ΘΕΣΣΑΛΟΝΙΚΗ 9/4/2012

**ΑΝΑΚΟΙΝΩΣΗ**

Σε συνέχεια της τελευταίας παραγράφου του με αρ. Πρωτ. 138/2012 εγγράφου της Ομοσπονδίας μας σαν Σύλλογος Θεσσαλονίκης & Κεντρικής Μακεδονίας δηλώνουμε οτι πράγματι είμαστε αλληλέγγυοι στους οικοδόμους σεβόμενοι την τραγική οικονομική τους κατάσταση λόγω της κρίσης, της ανεργίας και της πτώσης της οικοδομικής δραστηριότητας, συνέπεια της αντεργατικής και αντιλαϊκής πολιτικής της συγκυβέρνησης ΠΑΣΟΚ-ΝΔ. Θύματα της ίδιας πολιτικής είμαστε κι οι εργαζόμενοι στο ΙΚΑ γιατί αν και εργαστήκαμε υπερωριακά τα απογεύματα την περίοδο Δεκεμβρίου-Ιανουαρίου και πληρώσαμε το δωρόσημο στους οικοδόμους, εν τούτοις μέχρι σήμερα παραμένουμε απλήρωτοι. Από τον Ιανουάριο μέχρι σήμερα και η Διοίκηση του ΙΚΑ αλλά και ειδικά ο Υπουργός Εργασίας κ, Κουτρουμάνης μας διαβεβαίωναν ότι θα προχωρήσουν σε νομοθετική ρύθμιση του θέματος προκειμένου να μας καταβληθούν τα δεδουλευμένα, αλλά μέχρι σήμερα δεν έχει γίνει τίποτα.

Στις 04/04/2012 στη συνεδρίαση του διοικητικού συμβουλίου της ΠΟΣΕ ΙΚΑ κι ενώ είχε προηγηθεί την ίδια μέρα συνάντηση με τον Υπουργό Εργασίας, χωρίς να υπάρξει δυστυχώς αποτέλεσμα, όλα τα μέλη του Δ.Σ. της ΠΟΣΕ ΙΚΑ, εκτός από τον Πρόεδρο του Συλλόγου μας, αποφάσισαν να ζητήσουν από τους απλήρωτους συν/φους να εργαστούν δύο απογεύματα εθελοντικά, προκειμένου να πληρωθούν οι οικοδόμοι, χωρίς όμως να εξασφαλίζεται η πληρωμή των συν/φων για την παροχή της εργασίας τους. Στη συγκεκριμένη συνεδρίαση ο Πρόεδρος του Συλλόγου μας διαφώνησε με αυτή την απόφαση και δήλωσε ότι είναι αδιανόητο να ζητήσουμε από τους απλήρωτους συν/φους μέλη του Συλλόγου μας να εργαστούν πέραν του ωραρίου τους απόγευμα, χωρίς αμοιβή. Πρότεινε στη συνεδρίαση της ΠΟΣΕ να βρεθεί άλλος τρόπος να πληρωθούν οι οικοδόμοι, γιατί αυτοί δεν φταίνε σε τίποτα, όμως χωρίς αποτέλεσμα.

Δηλώνουμε κατηγορηματικά και προς όλες τις κατευθύνσεις ότι εάν η επιδίωξη της Διοίκησης του ΙΚΑ και της συγκυβέρνησης ΠΑΣΟΚ-ΝΔ είναι να βάλει τους σκληρά εργαζόμενους του ΙΚΑ με τους σκληρά εργαζόμενους στην οικοδομή να σκοτωθούν μεταξύ τους, αυτό δεν θα περάσει!

Όλοι οι συν/φοι εργαζόμενοι οικοδόμοι πρέπει να πληρωθούν άμεσα το δώρο Πάσχα που τους ανήκει χωρίς όμως κανένας συν/φος εργαζόμενος στο ΙΚΑ να απαιτηθεί να εργασθεί πέραν του ωραρίου **χωρίς αμοιβή**. **ΦΤΑΝΕΙ ΠΙΑ**.

Τις δικές τους τεράστιες ευθύνες Διοίκησης και Κυβέρνησης δεν θα τις φορτώσουν στους εργαζόμενους του ΙΚΑ.

Μετά την έκτακτη συνέλευση μας και εφόσον δεν δοθεί οριστική λύση στο θέμα από αυτούς που έχουν την ευθύνη, γιατί σύμφωνα με πληροφορίες υπάρχει μια κινητικότητα για σήμερα το μεσημέρι, αύριο πρωί θα καλέσουμε τους συλλόγους των οικοδόμων στην Θεσ/νικη & Κεντρική Μακεδονία και θα τους ανακοινώσουμε την απόφαση μας την οποία θα συναποφασίσουμε στην έκτακτη συγκέντρωσή μας σήμερα στις 14.15μ.μ. στο Ισόγειο του Περ/κού Υποκ/τος.

ΓΙΑ ΤΟ Δ.Σ.

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΞΙΟΣ ΣΤΡΑΤΟΣ ΚΑΜΤΣΗΣ ΣΩΤΗΡΗΣ

ΚΟΙΝΟΠΟΙΗΣΗ

Γραφείο κ. Διοικητή

Γραφείο κ. Υποδιοικητή

Γραφείο Γ.Δ.Δ.Υ

ΠΟΣΕ ΙΚΑ